projecte-aina/catalan_government_crawling huggingface dataset:
Una exposició itinerant que comença el recorregut al Jardí del Palau Robert dona a conèixer els 15 anys d'història de la Fundació.cat i la tasca que ha portat a terme per fomentar, impulsar i facilitar l'ús del català a Internet com a eina de normalització lingüística i com a element indispensable per a seguir reforçant la cultura catalanoparlant a la xarxa.
15 anys de la Fundació.cat" es presenta entre el 14 i el 12 d'octubre, i es podrà visitar a diverses localitats dels territoris catalanoparlants entre el 2020 i el 2021.
Aquesta exposició pretén ser el reflex de l'ànima de l'entitat, una ànima entesa com tot allò que uneix els catalanoparlants.
La nostra llengua i la nostra cultura, la nostra història i el nostre futur, tot allò que compartim com a poble i que ens connecta els uns als altres.
Una ànima col·lectiva que ens identifica.
El recorregut de l'exposició està pensat perquè el visitant viatgi per la història de.cat i en conegui la tasca de fomentar l'ús del català a Internet.
A més a més, a través d'un joc interactiu el visitant podrà conèixer quina és la seva ànima digital.
Valors que es troben també a l'ADN del domini.cat.
Davant la incertesa generada per la covid-19, des de la Fundació.cat s'ha habilitat una ruta virtual per a poder visitar l'exposició.
A través del web 15anys.cat l'usuari pot conèixer de ben a prop l'ànima del.cat i passejar-s'hi interactivament.
La doctora Carme Valls, la directora de cinema Neus Ballús, la periodista Fúlvia Nicolàs, la directora de la Fira Tàrrega, Anna Giribert, la historiadora Isabel Segura, la periodista i exdiputada Carme Porta, la física i enginyera electrònica Sònia Estradé, la ballarina Anna Mbengue, l'artista Mireia Sallarés, la investigadora científica Marta Román i les raperes Tríbade respondran a la pregunta "on són les dones?" en el col·loqui programat el 7 d'octubre, a les 18 h, al Jardí del Palau Robert.
La música anirà a càrrec d'Ikram Bouloum (Dj Set), i The Hate Lovers faran un graffiti en directe.
Aquesta és la segona activitat del cicle organitzat pel Palau Robert, coordinat per la professora universitària Núria Vergés i Bosch i la poeta Mireia Calafell Obiol, coincidint amb l'exposició "Feminista havies de ser", que reivindica el feminisme per transformar la societat i que es pot visitar fins al 29 de novembre.
L'exposició detalla situacions concretes injustes per a les dones en molts àmbits, com l'escassa presència de dones en llocs de lideratge, als museus i teatres, als laboratoris, hospitals i centres de recerca tecnològics.
L'activitat es planteja en format de xerrada en ronda i parteix de la invisibilitat de moltes dones en diversos sectors i pel fet que tampoc apareixen en les estadístiques que expliquen qui ocupa els llocs de responsabilitat.
A partir del dia 1 d'octubre es pot fer la inscripció per assistir-hi al web del Palau Robert, i s'anunciarà quan l'aforament estigui complet tant al web com a les xarxes socials.
Les activitats s'organitzen amb totes les mesures de seguretat vigents.
El debat es podrà seguir en directe al YouTube del Palau Robert.
Segona activitat del cicle organitzat amb motiu de l'exposició "Feminista havies de ser", el 7 d'octubre a les 18 h
L'exposició "Feminista havies de ser", que reivindica d'una manera diferent i creativa el feminisme, ja ha rebut més de 6.000 visites d'ençà de l'obertura al públic el 23 de setembre, a la Sala 3 del Palau Robert.
Un públic molt nombrós, majoritàriament femení i jove, ha mostrat interès per aquesta exposició, comissariada per Natza Farré, que proposa un recorregut pels motius que justifiquen la necessitat del feminisme.
La mostra, produïda per la Generalitat, és de les més visitades en la història del Palau Robert en els primers dies d'obertura al públic.
Gran èxit d'afluència a la proposta comissariada per Natza Farré
El tercer concert del Festival virtual Flamencat anirà a càrrec del quintet femení Maruja Limón el dijous 18 de juny, i es podrà seguir al canal de YouTube de Radio Teletaxi, de les 20 a les 21 hores.
Aquest Festival, organitzat pel Palau Robert (Generalitat) i el festival Guitar BCN, amb la col·laboració de Radio TeleTaxi, dona a conèixer el moment dinàmic que viu l'escena catalana del flamenc, amb valors emergents que viuen a Catalunya, com és el cas de Maruja Limón.
Maruja Limón és un quintet femení format per Esther González i Sheila Quero (veus), Vicky Blum (guitarra), Elisenda Fàbregas (percussió) i Mila González (trompeta).
El seu art aposta per una música vital que es mou entre el flamenc, el pop i els ritmes llatins, i que arriba a noves sonoritats i temàtiques més complexes.
Les seves cançons parlen de les històries més quotidianes, situacions diàries que s'enfoquen amb un estil directe i senzill.
Aquest concert i els altres programats en el Festival s'havien de celebrar al Jardí del Palau Robert, centre que depèn del Departament de la Vicepresidència a través de la Direcció General de Difusió, però les circumstàncies de la pandèmia han obligat a reformular-los.
Els concerts del Flamencat s'enregistren sense públic i amb totes les mesures de seguretat i de protecció, abans d'emetre'ls per YouTube.
Organitzat per la Generalitat i el festival Guitar BCN, amb la col·laboració de Radio TeleTaxi
Amb motiu de la Diada Nacional de Catalunya, es podrá visitar la instal·lació artística situada a l'aparador del Palau Robert i el Jardí.
La instal·lació "7,5 milions de mirades" consta de fotografíes produïdes per Adriana Eskenazi i Laura Encursiva, i posa de manifest els sentiments diversos que ha produït la vivència de la COVID a través d'imatges que mostren mirades dels ciutadans de Catalunya.
La mostra es podrà visitar fins al 23 de setembre.
El proper divendres 21 de novembre tindrà lloc a la UVic i al Palau Robert de Barcelona un doble homenatge a la Dra.
Francesca Bartrina i Martí, professora de la UVic-UCC, doctora en teoria de la literatura i literatura comparada, directora del Centre d'Estudis Interdisciplinaris de la Dona, editora de la col·lecció "Capsa de Pandora" d'Eumo Editorial i autora de nombrosos articles especialitzats sobre traducció i estudis de gènere, que va morir en plena maduresa personal i intel·lectual el passat mes de juny.
El director general d'Atenció Ciutadana i Difusió, Ignasi Genovès, va destacar que "Dones.
Afganistan" combina la força de 149 imatges de Gervasio i els textos de Mònica Bernabé, periodista catalana que porta gairebé 8 anys vivint a l'Afganistan, en l'acte inaugural de l'exposició, que va tenir lloc els dimarts 28 d'octubre.
Itinerari que descobreix el patrimoni històric i arquitectònic de Castellterçol i rodalies.
Al poble es pot visitar la Casa Museu Prat de la Riba, insigne polític català fill de la vila, l'església de Sant Fruitós i, als afores, el castell i l'ermita de Sant Miquel.
S'ha presentat l'exposició, el llibre i la pel·lícula "Catalunya des del cel", en una acte que ha tingut lloc avui dimarts, amb la presència del secretari d'Empresa i Competitivitat, Pere Torres, del fotòfrag Yann Arthus-Bertrand, del socioecòleg Ramon Folch, autor dels textos, i del director de l'editorial Lunwerg, Javier Zaldúa.
El Centre de Regulació Genòmica organitza tallers al Palau Robert amb motiu de l'exposició "Tree of Life – La complexitat de la vida: de la cèl·lula a l'organisme viu", que es pot visitar del 4 de setembre al 12 d'octubre de 2014.
Els tallers s'adrecen al públic en general, professorat i estudiants d'ESO i Batxillerat.
El dissabte 27 de setembre, el Jardí del Palau Robert de Barcelona acull, de les 10 a les 20 hores, la Festa dels Amics de Sant Joan de Déu, oberta a les famílies i infants per donar a conèixer, mitjançant tallers i activitats pensades per als infants, els programes més innovadors que el centre duu a terme per millorar l'experiència dels nens que han de ser hospitalitzats.
El president de la Generalitat de Catalunya, José Montilla, va inaugurar la mostra el dia 17 de setembre, als mateixos jardins del Palau Robert.
També hi van assistir l'alcalde de Barcelona, Jordi Hereu; el president del grup de Convergència i Unió a l'Ajuntament de Barcelona, Xavier Trias; el president del grup d'Esquerra Republicana a l'Ajuntament, Jordi Portabella, i el director general de Difusió Corporativa de la Generalitat, Jordi Fortuny.
L'objectiu d'aquesta mostra és explicar l'acció de govern de la Generalitat a la Regió Metropolitana de Barcelona, integrada per les comarques del Barcelonès, el Baix Llobregat, el Vallès Oriental, el Vallès Occidental, el Maresme, el Garraf i l'Alt Penedès.
L'exposició es divideix en sis àrees temàtiques: Els serveis a les persones, L'accés a l'habitatge, La millora del transport, La nova política de gestió de l'aigua, La competitivitat i La recerca i la innovació.
En el mòdul dedicat als serveis a les persones, per exemple, s'hi inclouen les principals actuacions del Govern en àmbits com l'educació, la salut, els serveis socials, la seguretat i la justícia.
En els altres àmbits l'exposició mostra les infraestructures que s'estan impulsant en la regió, amb l'objectiu de fomentar el seu desenvolupament econòmic i millorar la mobilitat de les persones.
Es destaquen les obres que es porten a terme a les xarxes del Metro o dels Ferrocarrils de la Generalitat de Catalunya (FGC) i a la xarxa viària, i s'apunten els nous eixos viaris que s'estan projectant.
A l'apartat de gestió de l'aigua s'hi expliquen les principals infraestructures que han de garantir el subministrament d'aigua en el futur, com ara les dessalinitzadores i les potabilitzadores.
A l'espai dedicat a l'economia, es presenta el paper estratègic d'infraestructures com el port de Barcelona i l'aeroport del Prat, i l'aportació de la Generalitat de Catalunya a agents dinamitzadors de l'economia de la Regió com, per exemple, la Fira de Barcelona.
Per últim, i dins l'apartat de recerca i innovació, s'expliquen quines són les instal·lacions científiques de primer nivell i els centres de recerca de la Regió Metropolitana de Barcelona.
Es tracta de la primera ocasió en què la Generalitat va posar en pràctica aquest sistema unificat, que alhora albergava, d'acord amb el Pla Territorial de Ponent de 2007, l'exposició "Per Lleida, som-hi" per donar a conèixer l'obra de govern duta a terme durant els darrers dos anys a les comarques de la plana de Lleida.
Aquesta primera experiència va servir de model per a altres fires i exposicions, ja siguin de caire general de l'obra realitzada, ja sigui de forma local, com ho era aquest cas pel que fa a les terres de Lleida.
Concretament, l'espai unificat de la Generalitat va incloure un total de 9 estands, que exposaven els projectes impulsats pels departaments de Treball, i d'Acció Social i Ciutadania, per la Delegació Territorial del Govern a Lleida, per l'Agència Catalana de l'Aigua, el Cos de Mossos d'Esquadra, l'Incasòl, l'Institut Català del Crèdit Agrari, Prodeca i Comerç Catalunya.
La Generalitat també va comptar a la fira amb la presència de l'IRTA, tot i que en un altre espai.
En síntesi, el material expositiu de l'espai de la Generalitat va recollir les inversions del Govern en l'àmbit de la salut, l'educació, les infraestructures, l'atenció a les persones amb dependència i en les noves tecnologies.
Entre tots els projectes expositius que es podien visitar, va destacar, per exemple, la maqueta del futur aeroport Lleida-Alguaire, en què, quan estigui en ple funcionament, es preveu un trànsit de fins a 400.000 viatgers anuals.
Pel que fa a l'àmbit de l'ensenyament, cal destacar que s'han construït tres nous edificis per ubicar-hi centres d'educació infantil i primària.
També s'hi va abordar la qüestió de l'habitatge a preu assequible, en la qual el Govern està desenvolupant set àrees residencials estratègiques que acolliran més de 10.000 habitatges nous repartits en diverses poblacions.
Cal recordar que la Fira va ser inaugurada pel president de la Generalitat, José Montilla, que en el seu discurs va fer balanç del conjunt d'actuacions que el Govern de la Generalitat ha dut a terme a les terres de Lleida.
D'altra banda, els delegats del Govern de les altres demarcacions territorials van visitar el certamen el 26 de setembre.
A més del delegat de Lleida, Miquel Pueyo, hi havia Xavier Sabaté, de Tarragona; Lluís Salvadó, de les Terres de l'Ebre; Jordi Martinoy, de Girona; Jordi Fàbrega, de la Catalunya Central; Carme Sanmiguel, de Barcelona; i Víctor Orrit, de l'Alt Pirineu i Aran.
Les escoles interessades a visitar les exposicions que es presenten al Palau Robert han de concertar dia i hora de visita al correu [EMAIL] amb una setmana d'antelació com a mínim per garantir un accés fluid a les mostres durant totes les hores d'obertura al públic. més informació
Imprès per als mitjans de comunicació que vulguin fer la cobertura informativa d'algun esdeveniment des del terrat del Palau Robert (Departament de la Vicepresidència i d'Economia i Hisenda) formulari.
Les institucions o entitats sense ànims de lucre que vulguin fer ús de la Sala d'Actes, Jardí o altres dependències del Palau Robert poden fer la sol·licitud al correu [EMAIL].
És la segona vegada, després de la Fira de Sant Miquel de Lleida, que els estands de la Generalitat s'agrupaven en un sol espai.
En aquest cas van ser els de l'Incasòl, el Cos de Mossos d'Esquadra, l'Agència Catalana de Consum, el Departament de Treball, Prodeca i la Delegació Territorial del Govern a les Terres de l'Ebre.
L'estand de la Delegació Territorial va acollir l'exposició sobre l'acció de govern a les comarques de l'Ebre.
S'hi varen explicaran les actuacions i els projectes relatius als serveis a les persones, el sector agroalimentari i la preservació del medi ambient, l'accés a l'habitatge, la millora del transport i l'aposta per una economia més competitiva.
Una de les peces destacades de la mostra va ser la maqueta de la futura Universitat de les Terres de l'Ebre.
Per a redreçar el dèficit de les comarques de l'Ebre en matèria d'infraestructures i serveis, el Govern de Catalunya ha potenciat les inversions públiques i ha incrementat el nombre de professionals dels serveis sanitaris, educatius, culturals i socials.
Des de 2004 i fins al 2010 s' hi hauran construït, ampliat i millorat 31 centres sanitaris, 79 escoles i llars d'infants, hi haurà set noves biblioteques i es triplicaran les places de les residències per a la gent gran.
Aquest 2008 és especialment important en aquest sentit.
D'una banda, perquè s'ha donat un impuls decisiu a alguns projectes que ja estaven en marxa, com ara el polígon industrial del Molló, a Móra la Nova mateix; el reg del Xerta-Sénia o la culminació del desplegament del Cos de Mossos d'Esquadra.
Al mateix temps, la Generalitat treballa en el futur Pla Territorial de les Terres de l'Ebre, l'Hospital Regional, el desdoblament de l'Eix de l'Ebre, l'anell viari del Delta o la universalització de l'accés a les noves tecnologies, entre d'altres projectes.
La Fira de Móra la Nova és una de les més importants de les comarques meridionals del Principat de Catalunya i ha esdevingut una de les més representatives del país.
La seva oferta abasta des dels materials i equipaments per a la construcció fins als electrodomèstics i l'electrònica, passant per les editorials, la informàtica, la ceràmica, la decoració i l'interiorisme, l'alimentació, la promoció comercial i industrial, la maquinària i les eines del camp, els productes agrícoles, l'automoció, etc. La Fira es va començar a celebrar l'any 1831, un any després de la concessió de la independència al municipi, atorgada pel rei Ferran VII.
El Govern de Catalunya va participarà activament en la Fira de Mostres de Girona, que es va fer en el marc de les Fires de Sant Narcís.
A més, l'exposició "Per Girona, som-hi" va mostrar l'acció de govern en les comarques gironines des de començament de la legislatura.
El Govern de Catalunya va participar activament en la Fira de Mostres de Girona, que es va fer en el marc de les Fires de Sant Narcís.
A més, l'exposició "Per Girona, som-hi"va mostrar l'acció de govern en les comarques gironines des de començament de la legislatura.
Els estands de la Generalitat varen ocupar una carpa de 600 metros quadrats a la Devesa.
Hi havia Prodeca (Promotora d'Exportacions Catalanes, del Departament d'Agricultura, Alimentació i Acció Rural); el SOC (Servei d'Ocupació de Catalunya, del Departament de Treball); el Departament d'Acció Social i Ciutadania; el Servei Català de Trànsit, del Departament d'Interior, Relacions Institucionals i Participació; l'ATM (Autoritat Territorial de la Mobilitat, vinculada al Departament de Política Territorial i Obres Públiques) i la Delegació Territorial del Govern a Girona, del Departament de la Vicepresidència.
L'espai de la Delegació Territorial del Govern va acollir l'exposició "Per Girona, som-hi" i va explicar els nous serveis, les nous projectes i les noves infraestructures de la Generalitat a les comarques gironines en els àmbits de la salut, l'educació, l'atenció a les persones amb dependència, les noves tecnologies, l'habitatge, la seguretat, el medi ambient i la cultura.
La mostra va incloure la maqueta del nou edifici administratiu de la Generalitat a Girona, Santa Caterina, que ja es va poder veure en les Fires de Sant Narcís de l'any passat.
Aquesta vegada, la ciutadania de Girona va tenir l'oportunitat de comparar la maqueta amb l'estat actual de les obres, força avançat, perquè l'edifici entrarà en servei el segon semestre de l'any que ve.
Un audiovisual va mostrar com seran les dependències d'aquest equipament, que concentrarà la majoria de serveis territorials de la Generalitat a Girona.
La Generalitat va concentrar en un mateix espai els estands dels diferents departaments i l'exposició "Per les Terres de l'Ebre, som-hi".
La Generalitat va concentrar en un mateix espai els estands dels diferents departaments i l'exposició "Per les Terres de l'Ebre, som-hi", que ja es va poder visitar en la fira de Móra la Nova.
L'espai de la Generalitat a la Fira d'Amposta ocupava 255 metres quadrats i va incloure els estands dels departaments de Treball; d'Educació; d'Acció Social i Ciutadania; Agricultura, Alimentació i Acció Rural (a través de Prodeca, Promotora d'Exportacions Catalanes); Medi Ambient i Habitatge (a través de l'Agència Catalana de l'Aigua); Economia i Finances (amb l'ICCA, Institut Català del Crèdit Agrari); Política Territorial i Obres Públiques (amb l'Incasòl, Institut Català del Sòl); i la Delegació Territorial del Govern a les Terres de l'Ebre, del Departament de la Vicepresidència.
La mostra "Per les Terres de l'Ebre, som-hi", a l'estand de la Delegació Territorial, recollia les principals actuacions de la Generalitat durant els dos primers anys d'aquesta legislatura i les emmarcava en els àmbits agroalimentari i del medi ambient, l'accés a l'habitatge, la millora del transport, els serveis a les persones i l'aposta per una economia més competitiva.
L'exposició explicava l'esforç inversor del Govern i que, des del 2004 fins al 2010, s'hauran construït, ampliat i millorat, per exemple, 31 centres sanitaris, 79 escoles i llars d'infants i 7 noves biblioteques a les comarques ebrenques.
L'espai firal de la Generalitat a la Fira de Mostres d'Amposta també va incloure la maqueta del pont "Lo passador de l'Ebre", que ha d'unir les poblacions de Sant Jaume d'Enveja i Deltebre i que posa en marxa el projecte de l'anella viària del Delta.
També hi havia informació sobre projectes de futur com ara les noves residències per a la gent gran a Deltebre o Alcanar, els centres escolars com el complex 3 -18 del Perelló o el CEIP Consol Ferré d'Amposta.
Igualment, s'hi explicaven quines són les noves comissaries dels Mossos d'Esquadra, en funcionament des de l'1 de novembre passat, o les infraestructures en desenvolupament com el polígon industrial Catalunya Sud o els 30.000 metres quadrats de nou moll comercial al port de la Ràpita.
El delegat del Govern a Tarragona, Xavier Sabaté, va presentar, el 2 de març, el catàleg de balanç de dos anys de Govern "Pel Camp de Tarragona, som-hi", davant d'una àmplia representació de la societat civil, econòmica, cultural i social de Tarragona.
La publicació sintetitza l'acció de Govern en aquests dos primers anys de legislatura i defineix l'acció de futur al Camp de Tarragona.
En aquest acte, celebrat al Paranimf del Rectorat de la Universitat Rovira i Virgili de Tarragona, Xavier Sabaté va pronunciar la conferència "Entre tots construïm el futur".
Els estands dels departaments van compartir un espai que va incloure l'exposició "Per la Plana de Lleida, som-hi", amb informació de l'acció de govern en aquestes comarques.
Els estands dels set departaments van compartir un mateix espai que va incloure l'exposició "Per la Plana de Lleida, som-hi", amb informació de l'acció de govern en aquestes comarques.
Els estands de la Generalitat van ocupaven una superfície total de 211 m2.
Hi van estar representats el Departament d'Agricultura, Alimentació i Acció Rural, a través de Prodeca (Promotora d'Exportacions Catalanes); el Departament de Política Territorial i Obres Públiques, a través de l'Incasol (Institut Català del Sòl); el d'Economia i Finances, amb l'Agència Catalana de Consum; el d'Educació, que va presentar l'oferta de cicles formatius de l'IES Mollerussa, i els departaments de Treball i de Medi Ambient i Habitatge.
La mostra "Per la Plana de Lleida, som-hi" es va instal·lar a l'estand de la delegació territorial de la Generalitat a Lleida, del Departament de la Vicepresidència.
"Per la Plana de Lleida, som-hi" es va basar en les actuacions previstes en el Pla Territorial de Ponent de 2007 i va recollir l'obra duta a terme durant aquesta legislatura a les comarques de les Garrigues, la Noguera, el Pla d'Urgell, la Segarra, el Segrià i l'Urgell.
Com els visitants de la fira van comprovar, les inversions de l'Administració de la Generalitat es van concentrar en els àmbits de la salut, l'educació, les infraestructures, l'atenció a les persones amb dependència i les noves tecnologies.
Un element destacat de l'exposició va ser la maqueta de l'aeroport de Lleida-Alguaire.
La Fira de Sant Josep de Mollerussa és un punt de trobada i de referència per als sectors agrícola i ramader.
És una cita ineludible, sobretot per les possibilitats de negoci que es generen al seu entorn.
També és un fòrum on es van debatre, en les jornades tècniques, els principals temes d'actualitat i d'interès per a aquests sectors, i serveix per conèixer les darrers novetats i avenços pel que fa a maquinària agrícola.
Enguany se'n va celebrar la 137a edició.